Minu tänane päev algas suhteliselt näruselt.  Kõigepealt jäin üksi hotellituppa Ladbrokes'i turniiri mängima, samas kui imps Caesarsisse 330$ NLH turniirile sõitis. Rahadesse ma sellel freerollil ei jõudnud ja samaaegselt kaotasin hoopis ca 40 dollarit cashis. Mäng lõppes parasjagu  selleks ajaks, et imrel oli just mäng alanud, mina sinna aga enam ei jõudnuks.  Istusin siis tunnikese niisama ja WSOP 2000$ turniiri vaheajal läksin Henrit vaatama. Paraku olid Henril kurvad uudised, ta oli just välja kukkunud. Sõitsime kahekesi linna ja läksime Caesarsisse impsi vaatama.  Henri läks cashi mängima ja olgu etteruttavalt öeldud, et õnneks läks tal seal kenasti. Muuhulgas võitis ta ca 1800 poti, mis minu jaoks on ikka uskumatu number tegelikult!  Kuna impsu laud oli kuskil  ruumi taganurgas ja tema mängu jälgida osutus praktiliselt võimatuks, siis otsustasin minagi üle aasta aja taaskord live-cashis kätt proovida. Teenisin 1/3 NLH lauas kahe tunniga küll vaid 54$, aga mõnus oli mängida ja tunda, et olen oma lauas üks tugevamaid mängijaid. Sellist tunnet just liiga sageli tunda ei lasta!  Homme plaanime impsuga jälle Caesarsisse minna ja täna õhtul veidi hiljem lähme ilmselt oma hotelli pokkerituppa "vanamutte loputama". Näis, kuis need üritused kulgevad...